Vettä heitetään kiukaalle, jotta saunaan saataisiin miellyttävää ilmankosteutta eli löylyä. Joskus saunan ollessa oikein kuuma, vesihöyry tuntuu jopa liiankin polttavalta tavoittaessaan saunojat. Syy tähän on, että vesihöyry tiivistyy fysiikan lakien mukaisesti kylmimmille pinnoille. Saunassa ihmisen iho on kylmempi kuin esimerkiksi saunan puupinnat. Höyryn tiivistyessä vedeksi vapautuu paljon energiaa, joka aiheuttaa iholla lämmön – tai polttavuuden tunteen.